Richard Wagner

Wilhelm Richard Wagner (22 Mèi 1813 – 13 Pèbruari 1883) panèka sorang komponis musik romantis jèrman, ahli teori musik, bân sastrawan sè èkennal karana operana.Pikatan, Indraswari. "Kota Musik dan Sastra yang Tersembunyi di Leipzig Jerman". IDN Times. 2023-12-07. Aksès 2025-12-27. Musikna ghi' segghut èkamaèn bânnya' orèng, è antarana musik sè palèng èkennal "Ride of the Valkyries" ḍâri Die Walküre sareng "Bridal Chorus" ḍâri Lohengrin. Wagner jhughân tokoh sè sanget kontroversial, karana inovasi musik sareng inovasi dramana sareng jhughân karana salèrana sorang sè nyokong pèkkèran-pèkkèran anti-semitisme. È ḍâlem sajhârâ musik, èpon èpamaso' mènangka komponis ḍâri jhâman Romantis.

Salèrana èpon lahèr è Leipzig, Jèrman, è tangghâl 22 Mèi 1813. Ramana, sorang pejabat kotta sè ghi' kènè', sèdhâ ennem bulân saamponna lahèrra Wilhelm, sareng è bulân Agustus 1814 èbhuna araka polè sareng aktor Ludwig Geyer. Geyer, sè èkabhâraghi mènangka ramana Wagner sè saongghuna, sèdhâ è bâkto Wagner aomor ennem taon, sè ngakibataghi Wagner èrabât kedhibik  sareng èbhuna. Wagner dhâddhi sorang musisi sè karjâna èkagumi sareng orèng-orèng rajâ è jhâmanna.

 Karjâ 

 Opera 
Richard Wagner

(1832) Die Hochzeit

(1834) Die Feen

(1836) Das Liebesverbot

(1837) Rienzi — Rienzi, der letzte der Tribunen

(1843) Der fliegende Holländer (Orèng Bâlândhâ sè Ngabbher)

(1845) Tannhäuser

(1848) Lohengrin

(1859) Tristan und Isolde (Tristan Sareng Isolde)

(1867) Die Meistersinger von Nürnberg (Para Penyanyi Hebat Nuremberg)

Der Ring des Nibelungen (Sello' Nibelung)

(1854) Das Rheingold

(1856) Die Walküre (Sang Valkyrie)

(1871) Siegfried

(1874) Götterdämmerung (Massa Senja Para Ḍèwa)

(1882) Parsifal

 Musik non-opera 
Bridal Chorus ḍâri Lohengrin (èkennal è naghârâ-naghârâ sè ngangghuy bhâsa Inggris mènangka "Here Comes the Bride" (Ḍâtângnga Sang Pengantin) segghut èkamaèn mènangka laghu sè ngèrèngè è bâkto acara mantan.

 Karjâ laènna 
Wagner panèka sorang sastrawan sè segghhut aghâbây karjâ, sè ngarang lebbi ḍâri satos buku, saèr, sareng artikel, sarta jhughân bânnya' korèsponḍènsi. Karjâna èbâgi ḍâ' bânnya' topik, è antarana politik, filsafat, sareng analisis sè ghenna' (biasana sè segghut ta' cocok) tentang operrana .

Salèrana ngaghungè tanggung jawab ghâbây pan-saponapan inovasi tèater sè èkembhângaghi è Bayreuth Festspielhaus, sèttong geḍḍung operra sè èbhângon khusus kaangghuy penampilan operra-operrana. Inovasi laènna tamaso' mapetteng auḍitorium è bâkto penampilan sareng nyaba' orkestra è ḍâlem lobâng sè ta' è oladhi sareng panonton. Bayreuth Festspielhaus panèka kennengngânna festival taonan, Festival Richard Wagner, sè narèk èbhân penggemar operra ka Bayreuth sabbhân mosem panas.

 Sombher